പോസ്റ്റ്മാന് കൃഷ്ണമൂര്ത്തി സൈക്കിളില് എറണാകുളത്തേക്ക് തപാല് വഴിയില് ചിരിച്ചുനിന്ന കുറുമ്ബിയെ കാണാന് പെരിങ്ങോട്ടുകുറുശ്ശി: പതിറ്റാണ്ടുകളായി പെരിങ്ങോട്ടുകുറിശ്ശിയുടെ സ്നേഹവും സന്താപവും വിരഹവും ആശംസകളും അറിയിപ്പുമെല്ലാം എത്തിച്ച പോസ്റ്റ്മാന് കൃഷ്ണമൂര്ത്തി ഇക്കുറി തെന്റ സൈക്കിളുമായി ദൂരയാത്ര പോവുകയാണ്. ഇക്കുറി സ്നേഹം പങ്കിടാന് കൈയില് കത്തും കവറുമില്ലെന്ന് മാത്രം. തപാലുരുപ്പടികളുമായി പെരിങ്ങോട്ടുകുറിശ്ശിയില് സൈക്കിളില് കറങ്ങിയത് മാത്രമാണ് മുന്പരിചയം. എറണാകുളം വരെ 250 കിലോമീറ്റര് എങ്ങനെ സൈക്കിളുമായി പോകുമെന്ന് ചോദിച്ചാല് ഹൃദയത്തില് സ്േനഹമുണ്ടെങ്കില് ഇതിനപ്പുറവും പോകാമെന്ന് പറയും കൃഷ്ണമൂര്ത്തി. സ്ഥിരമായി തപാലുരുപ്പടികളുമായി പോകുന്ന വഴിക്ക് പുഞ്ചിരി തൂകിയിരുന്ന 10 വയസ്സുകാരി ഗുരുതര കരള്രോഗം ബാധിച്ച് എറണാകുളം ആസ്റ്റര് മെഡിസിറ്റി ആശുപത്രിയില് ചികിത്സയിലാണ്. ആ കുഞ്ഞിനെ കാണണം, വീട്ടുകാര്ക്കൊപ്പം അല്പനേരമിരിക്കണം, അത്രയേ ഇൗ യാത്രക്ക് ലക്ഷ്യമുള്ളൂ. അത്രമേല് നാടിനോട് ഇഴുകിച്ചേര്ന്ന കൃഷ്ണമൂര്ത്തിയെന്ന േപാസ്റ്റ്മാനോട് സംസാരിക്കുേമ്ബാള് ആ കണ്ണുകളിലെ തിളക്കം കാണാം, മനുഷ്യസ്നേഹത്തിെന്റ കുഞ്ഞുനക്ഷത്രങ്ങള്.വര്ഷങ്ങളായി ജോലിക്കുപയോഗിക്കുന്ന അതേ സൈക്കിളില് തന്നെയാണ് യാത്ര. പോകുന്ന വഴിയേ കണ്ടും കേട്ടുമറിഞ്ഞെത്തുന്നവര് നല്കുന്ന ചെറിയ സഹായങ്ങള് സാമ്ബത്തിക പ്രതിസന്ധിയില് വലയുന്ന കുടുംബത്തിനെത്തിക്കാനും ലക്ഷ്യമുണ്ട്. കൃഷ്ണമൂര്ത്തിയുടെ സൈക്കിളിലെ സ്നേഹയാത്ര ഗ്രാമപഞ്ചായത്ത് പ്രസിഡന്റ് രാധ മുരളീധരന് ഫ്ലാഗ് ഓഫ് ചെയ്തു. വൈസ് പ്രസിഡന്റ് ഇ.പി. പൗലോസ് അധ്യക്ഷത വഹിച്ചു. ഗ്രാമപഞ്ചായത്തംഗങ്ങള്, ജീവനക്കാര്, നാട്ടുകാര് എന്നിവര് പിന്തുണയുമായെത്തി.